जनता मदद मांगे तो अफसर कोरा आश्वासन या ऊलजुलूल जवाब दे रहे हैं। वहीं, चुनाव में वोट मांगने को गली-गली घूमने वाले विधायकों को आज इतनी फुर्सत नहीं कि जनता के बीच जाकर उनकी समस्या का समाधान कराएं। हद तो यह है कि जनता फोन करे तो इन माननीयों के पास उनसे बात करने तक का वक्त नहीं है। ये उस शहर के हाल हैं, जहां के उद्योग सरकार को करोड़ों का राजस्व देते हैं। सरकार में इस धरती की नुमाइंदगी दो-दो कैबिनेट मंत्री कर रहे हैं, लेकिन कोई फायदा नहीं।